EUROOPAN KOMISSIO Bryssel 29.11.2016 COM(2016) 742 final Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta

Alankomaiden hakemuksen johdosta – EGF/2016/005 NL/Drenthe Overijssel Retail



PERUSTELUT EHDOTUKSEN TAUSTA 1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013, jäljempänä ’EGR-asetus’. 2.Alankomaat toimitti 12. heinäkuuta 2016 hakemuksen EGF/2016/005 NL/ Drenthe Overijssel Retail EGR:n rahoitustuen saamiseksi niiden työntekijävähennysten vuoksi, jotka toteutettiin NACE Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla NUTS 2 -tason alueilla Drenthe (NL13) ja Overijssel (NL21) Alankomaissa. 3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät. HAKEMUKSEN TIIVISTELMÄ EGR-hakemus EGF/2016/005 NL/Drenthe Overijssel Retail Jäsenvaltio Alankomaat Asianomaiset alueet (NUTS 2 -taso) NL13 – Drenthe NL21 – Overijssel Hakemuksen jättämispäivä 12. heinäkuuta 2016 Ilmoitus hakemuksen vastaanottamisesta 12. heinäkuuta 2016 Lisätietopyyntö 15. heinäkuuta 2016 Lisätietojen toimittamisen määräaika 6. syyskuuta 2016 Arvioinnin päättämisen määräaika 29. marraskuuta 2016 Toimintakriteeri EGR-asetuksen 4 artiklan 1 kohdan b alakohta

Asianomaisten yritysten määrä 6 Toimiala(t) (NACE Rev. 2:n kaksinumerotaso) Kaksinumerotaso 47 – Vähittäiskauppa (pl. moottoriajoneuvojen ja moottoripyörien kauppa) Viiteajanjakso (yhdeksän kuukautta): 1. elokuuta 2015 – 1. toukokuuta 2016 Viiteajanjaksona tapahtuneet työntekijävähennykset (a) 1 096 Työntekijävähennykset ennen viiteajanjaksoa tai sen jälkeen (b) 0 Vähennettyjen työntekijöiden kokonaismäärä 1 096 Tukeen oikeutettujen edunsaajien kokonaismäärä 1 096 Kohteena olevien edunsaajien kokonaismäärä 800 Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä 0 Yksilöllisten palvelujen talousarvio euroina 2 910 000 EGR:n täytäntöönpanon talousarvio euroina 121 250 Kokonaistalousarvio euroina 3 031 250 EGR:n tuki euroina (60 %) 1 818 750 HAKEMUKSEN ARVIOINTI Menettely 4.Alankomaat toimitti hakemuksen EGF/2016/005 NL/Drenthe Overijssel Retail 12. heinäkuuta 2016 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Alankomailta lisätietoja 15. heinäkuuta 2016. Pyydetyt lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 29. marraskuuta 2016. Hakemuksen tukikelpoisuus Asianomaiset yritykset ja edunsaajat 5.Hakemus koskee 1 096:ta työntekijää, jotka vähennettiin NACE Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla. Työntekijävähennykset tehtiin NUTS 2 -tason alueilla Drenthe (NL13) ja Overijssel (NL21). Yritykset ja työntekijävähennysten määrä viiteajanjaksolla Aktiesport (Drenthe) 41 Perry Sport (Drenthe) 19 Aktiesport (Overijssel) 84 Perry Sport (Overijssel) 36 Dolcis (Drenthe) 19 Scapino (Drenthe) 209 Dolcis (Overijssel) 44 Scapino (Overijssel) 213 Manfield (Drenthe) 11 V&D (Drenthe) 125 Manfield (Overijsse) 27 V&D (Overijssel) 268



Yritysten kokonaismäärä: 6 Työntekijävähennysten kokonaismäärä: 1 096 Niiden itsenäisten ammatinharjoittajien lukumäärä, joiden työskentely on loppunut: 0 Tukikelpoisten työntekijöiden ja itsenäisten ammatinharjoittajien kokonaismäärä: 1 096 Toimintakriteerit 6.Alankomaat toimitti hakemuksen EGR-asetuksen 4 artiklan 1 kohdan b alakohdan toimintakriteerien nojalla; siinä edellytetään, että vähintään 500 työntekijää vähennetään yhdeksän kuukauden viiteajanjaksona yrityksissä, jotka toimivat NACE Rev. 2:n kaksinumerotasolla määritellyllä samalla talouden alalla ja sijaitsevat NUTS 2 -tason kahdella vierekkäisellä alueella jäsenvaltiossa. Työntekijöitä vähennettiin yhteensä 1 096 NUTS 2 -tason alueilla Drenthe (NL13) ja Overijssel (NL21). Hakemuksen yhdeksän kuukauden viiteajanjakso alkoi 1. elokuuta 2015 ja päättyi 1. toukokuuta 2016. Työntekijävähennysten ja työskentelyn loppumisen laskeminen 7.Kaikki 1 096 työntekijävähennystä viiteajanjaksolla laskettiin päivästä, jona työnantaja neuvoston direktiivin 98/59/EY 3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Alankomaat vahvisti ennen komission arvioinnin valmistumispäivää, että nämä 1 096 työntekijävähennystä on tosiasiallisesti toteutettu. Tukeen oikeutetut edunsaajat

8.Tukeen oikeutettuja edunsaajia on yhteensä 1 096. Työntekijävähennysten yhteys asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin 9.Osoittaakseen, että työntekijävähennykset ovat yhteydessä asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin, Alankomaat toteaa, että vähittäiskaupan ala on kriisissä. Alalla on ollut edessään perustavanlaatuisia muutoksia, ja sillä on edelleen huomattavia vaikeuksia selviytyä näistä muutoksista. Vaikeuksilla on ollut merkittävä ja kielteinen vaikutus alan työllisyyteen. 10.Kuluttajien mielialat ovat viime vuosina muuttuneet merkittävästi, mm. keskihintaisten tuotteiden myynti on laskenut ja verkkokaupan suosio kasvanut. Myös uusien ostoskeskusten rakentaminen moniin Alankomaiden kaupunkeihin keskustan ulkopuolelle ja kuluttajien vähentynyt luottamus talouteen vaikuttivat kielteisesti perinteisen vähittäiskaupan asemaan. 11.Alankomaat väittää, että koska Alankomaiden rahoitussektori on maailmanlaajuinen toimija, sitä sitovat uusien kansainvälisten normien täyttämiseksi kansainväliset säännöt, mukaan lukien rahoitusvaroja koskevat säännöt. Tämän seurauksena pankeilla on aiempaa vähemmän varoja talouden rahoittamiseen. 12.Alankomaiden mukaan pankit suhtautuvat entistä kriittisemmin luottojen myöntämiseen yrityksille. Kaikille vähittäiskaupan konkurssitapauksille oli ominaista, ettei lisäluottoa tai luoton uudelleenjärjestelyä voitu järjestää. Tämä johtui rahoitus- ja talouskriisin seurauksena käyttöön otetuista tiukemmista pankkisäännöistä. Tuore analyysi osoittaa tärkeimpien alankomaalaisten pankkien luotonannon laskusuuntauksen. 13.Suurempien tavaratalojen heikon rahoitusaseman vuoksi ei ollut mahdollista investoida muuntyyppisiin kauppoihin tarvittavien muutosten toteuttamiseksi ja kilpailukyvyn palauttamiseksi. 14.NACE:n kaksinumerotason 47 osalta on tähän mennessä jätetty 6 EGR-tukihakemusta. Ne kaikki perustuivat maailmanlaajuiseen rahoitus- ja talouskriisiin. Työntekijävähennyksiin ja toiminnan lopettamiseen johtaneet tapahtumat 15.Alankomaiden työmarkkinat ovat hitaasti toipumassa kriisistä, mutta vaikutukset ovat edelleen nähtävissä joillakin aloilla. Jotkin alat, kuten vähittäiskauppa, ovat vasta hiljattain alkaneet todella kärsiä rahoitus- ja talouskriisin vaikutuksista. 16.Vähittäiskaupan edellä mainitun negatiivisen kehityksen tärkeimmät syyt ovat rahoitus- ja talouskriisistä johtuva kuluttajien tulojen lasku ja heidän velkaantumisensa. Myös kuluttajien luottamus ja heidän ostovoimansa ovat heikenneet. Ensimmäisellä kaudella vain pienemmät mutta viime aikoina myös isommat tavaratalot ovat kärsineet rahoitus- ja talouskriisistä. 17.Alankomaiden vähittäiskauppa-alalla on viime kuukausina vähennetty paljon työntekijöitä. Alan suurimmat tavaratalot ovat ajautuneet konkurssiin, mikä johti vuosina 2011–2015 yhteensä 27 052 työntekijän vähentämiseen. 18.Rahoitus- ja talouskriisin aikana kuluttajien luottamusta osoittavat indikaattorit laskivat ensin vuosina 2011–2013. Luottamus elpyi jonkin verran vuonna 2014 mutta oli edelleen miinuksella. Vuonna 2014 kulutustavaroiden myynti vähittäiskaupassa palautui jonkin verran + 1 prosenttiin seuraten kuluttajien luottamuksen kehityssuuntaa. 19.Vuonna 2016 kuluttajien luottamus on jälleen heikentynyt. Vähittäiskaupassa myytyjen tavaroiden määrä seurasi tätä kehityskulkua –2 prosentista (2011) –4 prosenttiin (2013). Verkkokauppa edisti hienoista elpymistä vuonna 2014. Kauppa on kuitenkin edelleen 2,7 prosenttia vähäisempää kuin vuonna 2008, jolloin rahoitus- ja talouskriisi alkoi. 20.Vähittäiskaupan tavaroiden – erityisesti keskihintaisten tuotteiden – kulutus kärsii kriisistä edelleen. Tähän on tärkeimpänä syynä kuluttajien tulotilanteen huononeminen ja heidän heikentyneet mahdollisuutensa ostaa kulutustavaroita. Kuten on esitetty, ostovoima ei ole vieläkään elpynyt dynaamiseksi vuosien 2008–2013 negatiivisesta tulokehityksestä. 21.Tätä alentuneen ostovoiman negatiivista vaikutusta pahentaa keskimääräisen alankomaalaisen kotitalouden korkea velkaantuneisuus. Useimmat näistä veloista ovat kiinteistöluottoja. Kotitalouksien velkaantuneisuudella ja alentuneella luottokelpoisuudella oli voimakas negatiivinen vaikutus vähittäiskaupan alaan. 22.Konkurssiin on ajautunut kriisin alusta lähtien 5 200 vähittäismyymälää – suurimmat tavaratalot vasta hiljattain. 23.Jotkin suurimmista vähittäismyymälöistä ajautuivat konkurssiin vuoden 2015 loppuun mennessä. On laadittu analyysi, joka osoittaa kymmenen suurinta konkurssia vähittäiskaupan alalla vuosien mittaan, suljettujen toimipisteiden/myymälöiden määrän ja menetettyjen työpaikkojen määrän. Konkurssiaalto oli käynnissä jo kriisin keskivaiheilla (2011–2013). Se vaikutti ensin pienempiin vähittäiskaupan ketjuihin ja nyt (2015–2016) isompiin. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 24.Molemmissa maakunnissa vähittäiskaupan ala on yksi suurimmista alueen talouden aloista. Luvuista ilmenee, että kaupan ala (johon vähittäiskauppa kuuluu) on toiseksi suurin ala Drenthessä (7 800 toimipistettä ja 37 410 työpaikkaa vuonna 2015) ja suurin ala Overijsselissa (19 400 toimipistettä ja 104 000 työpaikkaa). Vuodesta 2013 alkaen toimipisteiden lukumäärän kehitys on ollut negatiivista Drenthessä.

25.Niin Drenthe kuin Overijsselkin kärsivät suuresti erityisesti vähittäiskaupan konkursseista. Tämän alan osuus työvoimasta on molemmissa maakunnissa merkittävä, ja työpaikkojen menetyksellä on näin ollen voimakas kielteinen vaikutus molempien alueiden talouteen. Erityisesti kauppojen häviäminen kaupunkien keskustoista vaikuttaa huomattavan kielteisesti alueen talouteen. 26.Overijsselin maakunnassa kaupan tilanne on kohentunut hienoisesti toimipisteiden ja työpaikkojen määrässä mitattuna. Tämä suuntaus johtuu kuitenkin pääasiassa elintarvikemyymälöistä, supermarketeista ja internetmyynnistä. Työntekijävähennyksiin on jouduttu muilla vähittäiskaupan osa-alueilla, esimerkkeinä non-food-vähittäiskauppa, kulttuuri- ja vapaa-ajan tuotteet, tieto- ja viestintäteknisten laitteiden myymälät sekä kodinkonemyymälät. 27.Työpaikkojen kokonaismäärä vähenee Drenthessä edelleen, mutta Overijsselissa havaittiin hienoista työpaikkojen elpymistä vuonna 2015 verrattuna vuoteen 2013, jolloin suurimmat työpaikkojen menetykset tapahtuivat. 28.Vähittäiskaupan konkurssien määrällä on huomattava vaikutus kummankin maakunnan talouteen ja työmarkkinoihin. Vähittäiskaupan osuus Drenthen ja Overijsselin kokonaistyöllisyydestä on 17–19 prosenttia. Työpaikkojen kehitys (2015–2016) kuluttajapalvelualalla, johon vähittäiskauppa kuuluu, on Drenthen ja Overijsselin alueilla Alankomaiden keskiarvoa jäljessä 1 prosentin. 29.Työpaikkojen kokonaismäärä väheni niin Drenthen kuin Overijsselin alueella. Vähittäiskaupan työntekijävähennykset edistivät tätä kehitystä. 30.Vähittäiskaupan alan työttömyyskorvausten määrä kasvoi vuonna 2015 yhteensä 410:llä Drenthessä ja 905:llä Overijsselissa. Vuoden 2016 maaliskuuhun mennessä kasvu oli 711 Drenthen osalta ja 1 435 Overijsselin osalta. Useat tavaratalot menivät konkurssiin vuoden 2015 loppuun tai vuoden 2016 alkuun mennessä. Vuoden 2016 kolmen ensimmäisen kuukauden aikana voitiin havaita työttömyyskorvausten määrän jyrkkä kasvu verrattuna koko vuoteen 2015. Yhteensä 1 121 työttömän Drenthessä ja 2 340:n Overijsselissa oli haettava työttömyyskorvausta 15 kuukauden jakson aikana. Kun otetaan huomioon kaupan ala – vähittäiskauppa mukaan lukien –, luvut ovat vieläkin huolestuttavampia. 31.Viime vuoden aikana työttömiksi jääneiden kokonaismäärä kasvoi enemmän Overijsselissa kuin Drenthessä. Vähittäiskaupan työntekijävähennyksiä ei voitu ennakoida. Jotkin suuret tavaratalot kärsivät rahoitus- ja talouskriisin negatiivisista seurauksista aiemmin, mutta niiden ajautuminen konkurssiin oli täysin ennakoimatonta, erityisesti näin lyhyellä varoitusajalla ja työntekijävähennysten suuri määrä huomioon ottaen. Kohteena olevat edunsaajat ja ehdotetut toimet Kohteena olevat edunsaajat 32.Toimenpiteisiin odotetaan osallistuvan arviolta 800 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava:



Ryhmä Kohteena olevat

edunsaajat* Sukupuoli: Miehiä: 570 (71,2 %) Naisia: 230 (28,8 %) Kansalaisuus: EU-kansalaisia: 800 (100 %) Muita kuin EU-kansalaisia: 0 (0 %) Ikäryhmä: 15–24-vuotiaita: 492 (61,5 %) 25–29-vuotiaita: 45 (5,6 %) 30–54-vuotiaita: 198 (24,8 %) 55–64-vuotiaita: 64 (8,0 %) yli 64-vuotiaita: 1 (0,1 %) *:% on pyöristetty Ehdotettujen toimien tukikelpoisuus 33.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä. 34.Vähennetyille työntekijöille tarjottavat yksilölliset palvelut koostuvat seuraavista toimista. –Osallistujien sisäänotto: Tässä toimenpiteessä kartoitetaan osallistujien valmiudet, potentiaali ja työllistymisnäkymät. Jokaiselle ilmoittautuneelle työntekijälle annetaan toimen päätteeksi opastusta. –Työnhakuneuvonta ja yksittäisten tapausten hallinnointi: Tämä toimenpide käynnistyy osallistujille tarjottavalla räätälöidyllä ohjelmalla. Siihen sisältyvät muun muassa siirtoasiakirjojen valmistelu, intensiivinen työhakemuskoulutus, työmarkkinoille organisoituminen ja tiiviit yhteydenotot työnantajiin. – Liikkuvuusreservi: Tarkoitus on perustaa joustava reservi, jota voivat käyttää sekä työnhakijat että työnantajat, joilla on tarjota määräaikaisia työpaikkoja. Tätä palvelua voidaan käyttää joustavasti. (Uudelleenkoulutetut) työntekijät saavat tämän toimenpiteen avulla työkokemusta ja voivat esittäytyä uusille työnantajille. –Työhön sijoittumisen tuki: Tämä toimenpide tarjoaa työnohjausta, työneuvontaa ja pätevyyteen liittyvää koulutusta.

–Koulutus ja uudelleenkoulutus: Tällä toimenpiteellä tarjotaan koulutusta, uudelleenkoulutusta ja muita koulutuspalveluja vähittäiskaupan alaa ja uusia ammattiprofiileja varten (esim. liikenne, tietotekniikkapalvelut, tekniset ammatit ja muut). –Yrittäjyyden edistäminen, koulutus ja valmennus: Jotkut osallistujat voivat käyttää omaa kaupallista osaamistaan ja kokemustaan oman yrityksen perustamiseen. Tämän toimenpiteen puitteissa tarjotaan näille henkilöille koulutusta ja valmennusta kehittämällä heidän osaamistaan, laatimalla kestävä liiketoimintasuunnitelma ja ohjaamalla heitä lainsäädäntömenettelyissä. –Avustus yrittäjyyden edistämiseen: Tämän toimenpiteen puitteissa myönnetään avustus investointikustannusten kattamiseen, jos osallistuja hankkii tarvittavat taidot ja hänellä on kestävä liiketoimintasuunnitelma. 35.Edellä mainittu toimenpidepaketti täydentää irtisanotuille tarjottuja säännöllisiä palveluja. Nämä toimenpiteet on yksilöity ja kohdennettu irtisanotulle työntekijälle. Alustava talousarvio 36.Kokonaiskustannukset ovat arviolta 3 031 250 euroa. Yksilöllisten palvelujen osuus on 2 910 000 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 121 250 euroa. 37.EGR:ltä haettu rahoitusosuus on yhteensä 1 818 750 euroa (60 % kokonaiskustannuksista). Toimet Arvioitu osallistujamäärä Arvioidut kustannukset osallistujaa kohti*

(euroa) Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 1 kohdan a ja c alakohta) Osallistujien sisäänotto (Intake) 800 356 285 000 Työnhakuneuvonta ja yksittäisten tapausten hallinnointi (Trajectbegeleiding reintegratie) 800 1 006 805 000 Liikkuvuusreservi (Mobiliteitspool) 200 3 310 662 000 Työhön sijoittumisen tuki (Outplacement begeleiding) 50 1 600 80 000 Koulutus ja uudelleenkoulutus (Scholing en cursussen) 180 3 611 650 000 Yrittäjyyden edistäminen, koulutus ja valmennus (Promotie, cursussen en begeleiding ondernemerschap) 25 2 120 53 000 Avustus yrittäjyyden edistämiseen (Toelage ondernemerschap) 25 15 000 375 000 Välisumma (a): Prosenttiosuus yksilöllisten palvelujen paketista – 2 910 000 (100 %) Avustukset ja kannustimet (EGR-asetuksen 7 artiklan 1 kohdan b alakohta) 0 0 0 Välisumma (b): Prosenttiosuus yksilöllisten palvelujen paketista – 0 (0 %) EGR-asetuksen 7 artiklan 4 kohdan mukaiset toimet 1. Valmistelutoimet – 0 2. Hallinnointi – 30 312 3. Tiedotus ja mainonta – 60 625 4. Valvonta ja raportointi – 30 313 Välisumma (c): Prosenttiosuus kokonaiskustannuksista: – 121 250 (4 %) Kustannukset yhteensä (a + b + c): – 3 031 250 EGR:n rahoitusosuus (60 % kokonaiskustannuksista) – 1 818 750 *: luvut ovat pyöristettyjä 38.Alankomaat on vahvistanut, että avustuksia tai palkkatukia ei ole kaavailtu. 39.Alankomaat on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti. Menojen tukikelpoisuuskausi 40.Alankomaiden viranomaiset aloittivat yksilöllisten palvelujen tarjoamisen kohteena oleville edunsaajille 22. elokuuta 2016. Kyseisten toimien menoihin voidaan näin ollen myöntää EGR:n rahoitustukea 22. elokuuta 2016 ja 12. heinäkuuta 2018 väliseltä ajalta. 41.Alankomaiden viranomaisille on aiheutunut hallinnollisia kuluja EGR:n täytäntöönpanosta 22. elokuuta 2016 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 22. elokuuta 2016 ja 12. tammikuuta 2019 väliseltä ajalta. Täydentävyys suhteessa kansallisin tai unionin varoin rahoitettuihin toimiin 42.Kansallinen osarahoitus on peräisin kahden asianomaisen maakunnan paikallishallituksilta ja alan edustajilta. Niiden osarahoitusosuus on 40 prosenttia kustannuksista. 43.Alankomaat on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi 44.Alankomaat on ilmoittanut, että hakemuksen ja erityisesti yksilöllisten palvelujen koordinoidun paketin laadinnassa on kuultu sidosryhmiä, työmarkkinaosapuolia sekä vähittäiskaupan ja alueiden edustajia. 45.Työntekijöiden vakuutusten hallinnoinnista vastaava UWV, joka vastaa irtisanottujen työntekijöiden rekisteröinnistä, kuuli irtisanottuja työntekijöitä. UWV:n myötävaikutuksella laadittiin kartoitus ongelman luonteesta ja laajuudesta.

46.Toimialan ja alueiden (maakunnat) edustajien kanssa järjestettiin useita kokouksia. Lisäksi laadittiin suunnitelma irtisanottujen työntekijöiden uudelleentyöllistymismahdollisuuksien lisäämiseksi. Hallinnointi- ja valvontajärjestelmät 47.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Rakenne on samanlainen kuin ESR:n osalta. Näihin toimiin liittyvät kustannukset sisältyvät hankkeen kokonaiskustannuksiin. Alankomaat on ilmoittanut komissiolle, että hallinnoinnista vastaa Alankomaiden työ- ja sosiaaliministeriön virasto (Agentschap SZW). 48.Varainhoidon valvonnasta vastaa todentamisviranomaisena Alankomaiden yrittäjistä vastaavan viraston (RVO, Rijksdienst voor Ondernemend Nederland) pääjohtaja. Riippumattomana tarkastusviranomaisena toimii valtiovarainministeriön tarkastusviraston johtaja. 49.Alankomaiden työ- ja sosiaaliministeriö ei ole myöntänyt hankkeen ohjelmaosuudelle erillistä talousarviota. Se katsotaan osaksi sen työtä. Työntekijöiden sääntelyä käsittelevä osasto vastaa EGR:stä kokonaisuudessaan. Asianomaisen jäsenvaltion sitoumukset 50.Alankomaat on toimittanut kaikki tarvittavat vakuutukset seuraavista: –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään. –Suunnitellut toimet täydentävät rakennerahastojen rahoittamia toimia. –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 51.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013 12 artiklassa säädetään. 52.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 818 750 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 53.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 54.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 818 750 euroa. 55.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta

Alankomaiden hakemuksen johdosta – EGF/2016/005 NL/Drenthe Overijssel Retail EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 ja erityisesti sen 15 artiklan 4 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen ja erityisesti sen 13 kohdan, ottavat huomioon Euroopan komission ehdotuksen sekä katsovat seuraavaa: (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille. (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 12 artiklassa säädetään. (3)Alankomaat toimitti 12 päivänä heinäkuuta 2016 hakemuksen EGR:n varojen ottamiseksi käyttöön sen vuoksi, että työntekijöitä on vähennetty Euroopan yhteisön tilastollisen toimialaluokituksen (NACE) Rev. 2:n kaksinumerotasoon 47 (Vähittäiskauppa (pl. moottoriajoneuvojen ja moottoripyörien kauppa)) luokitellulla toimialalla tilastollisten alueyksiköiden nimikkeistön (NUTS) 2 -tason alueilla Drenthe (NL13) ja Overijssel (NL21) Alankomaissa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen. (4)Tämän vuoksi EGR:stä olisi otettava käyttöön 1 818 750 euroa rahoitustuen myöntämiseksi Alankomaiden hakemuksen perusteella. (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään, OVAT HYVÄKSYNEET TÄMÄN PÄÄTÖKSEN: 1 artikla Otetaan Euroopan globalisaatiorahastosta käyttöön 1 818 750 euroa maksusitoumusmäärärahoina ja maksumäärärahoina osana varainhoitovuotta 2017 koskevaa unionin yleistä talousarviota. 2 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [sen hyväksymispäivästä]. Tehty Brysselissä